પટના : બિહારમાં પાકને નુકસાન પહોંચાડનાર નીલગાયોની હત્યા બાદ કેન્દ્રીય મહિલા અને બાલ વિકાસ મંત્રી મેનકા ગાંધી પર્યાવરણ મંત્રાલય પર વિફરી ગયા હતા.મેનકાએ આરોપ લગાવ્યો છે કે પર્યાવરણમંત્રી રાજ્યોને પત્ર લખી રહ્યા છે અને જાનવરોને મારવાની મંજુરી આફી રહ્યા છે. બીજી તરફ પર્યાવરણ મંત્રી પ્રકાશ જાવડેકરએ આ નિવેદન પર કોઇ પ્રતિક્રિયા આપી નથી. મેનકાએ કહ્યું કે અમારી સરકારમાં પહેલીવખત પર્યાવરણ મંત્રાલય આટલું સક્રિય થઇ ગયું છે અને તમામ રાજ્યોને કહેવામાં આવી રહ્યું છે કે જણાવો કયા કયા જાનવરોને તમે મારવા માંગો છો.